ประกาศธนาคารแห่งประเทศไทย เรื่อง หลักเกณฑ์และวิธีการเกี่ยวกับการกู้ยืมเงินจากประชาชน
การชำระคืนวงเงินขั้นต่ำ และการกำหนดอัตราดอกเบี้ย เงินกู้ยืมหรือเงินให้กู้ยืมของบริษัทเครดิตฟองซิเอร์
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง หลักเกณฑ์และวิธีการเกี่ยวกับการกู้ยืมเงินจากประชาชน
การชำระคืนวงเงินขั้นต่ำ และการกำหนดอัตราดอกเบี้ย
เงินกู้ยืมหรือเงินให้กู้ยืมของบริษัทเครดิตฟองซิเอร์
---------------------------

 อาศัยอำนาจตามความในมาตรา
๕๔ (๗) และมาตรา ๕๖ ประกอบด้วย
มาตรา ๓๐ (๑) และ (๒) แห่งพระราชบัญญัติการประกอบธุรกิจเงินทุน ธุรกิจหลักทรัพย์ 
และธุรกิจเครดิตฟองซิเอร์ พ.ศ. ๒๕๒๒ ธนาคารแห่งประเทศไทย ออกข้อกำหนดด้วย
ความเห็นชอบของรัฐมนตรีว่าการกระทรวงการคลัง ดังต่อไปนี้

 ข้อ ๑
ให้ยกเลิก
 (๑) ประกาศกระทรวงการคลัง เรื่อง วิธีการกู้ยืมเงินและวงเงินขั้นต่ำ
ในการ
กู้ยืมระยะยาวที่มีกำหนดเวลาจ่ายคืนไม่ต่ำกว่า ๓ ปี ของบริษัทเครดิตฟองซิเอร์ ลงวันที่ ๓๐ 
พฤษภาคม ๒๕๒๐
 (๒) ประกาศธนาคารแห่งประเทศไทย เรื่อง การกำหนดให้บริษัทเครดิตฟอง
ซิเอร์ปฏิบัติในเรื่องดอกเบี้ย ลงวันที่
๑๑ มกราคม ๒๕๒๓

 ข้อ ๒
ในการกู้ยืมเงินจากประชาชน ให้บริษัทเครดิตฟองซิเอร์ถือปฏิบัติตาม
หลักเกณฑ์และวิธีการ
ดังต่อไปนี้
 (๑)
ออกเอกสารการกู้ยืมเงินที่มีกำหนดเวลาจ่ายคืนไม่ต่ำกว่าสามปีให้แก่ผู้ให้
กู้และต้องมีข้อกำหนดไม่ให้ไถ่ถอนก่อนกำหนดเวลาไว้ด้วย
 (๒) วงเงินขั้นต่ำที่บริษัทเครดิตฟองซิเอร์กู้ยืมแต่ละครั้งต้องไม่ต่ำกว่าหนึ่งพัน
บาท
 (๓)
บริษัทเครดิตฟองซิเอร์จะจ่ายเงินคืนก่อนกำหนดใน (๑) ไม่ได้

 ข้อ ๓
ให้บริษัทเครดิตฟองซิเอร์จ่ายดอกเบี้ยเงินกู้ยืมจากประชาชนได้ไม่เกิน
ร้อยละสิบหกต่อปี
 เงินกู้ยืมจากประชาชนที่กู้อยู่ก่อนวันที่ประกาศนี้ใช้บังคับ
บริษัทเครดิตฟองซิเอร์ 
อาจจ่ายดอกเบี้ยได้ไม่เกินอัตราในวรรคหนึ่ง ทั้งนี้
เริ่มตั้งแต่วันที่ประกาศนี้ใช้บังคับ

 ข้อ ๔
ให้บริษัทเครดิตฟองซิเอร์เรียกดอกเบี้ยได้ไม่เกินร้อยละยี่สิบเอ็ดต่อปี

 ข้อ ๕
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา 
เป็นต้นไป

 ประกาศ
ณ วันที่ ๑๔ กรกฎาคม ๒๕๒๔
 
นุกูล ประจวบเหมาะ
 
ผู้ว่าการธนาคารแห่งประเทศไทย

[รก.๒๕๒๔/๑๑๖/๒๓๓๕/๑๔ กรกฎาคม ๒๕๒๔]

 ธิดาวรรณ
/ แก้ไข
 ๙ ตุลาคม ๒๕๔๕
 A+B
(C)